মক্কা নগরীর প্রবেশ মুখটি বিশাল, প্রবেশ পথে কালো গ্রানাইট পাথরের তৈরী পাহাড়গুলোর উপর অবস্থিত ছোট ছোট অসংখ্য বসতি পর্যটকদের দৃষ্টি টানে। রাস্তার দু’পাশে সারি সারি দোকান, খাবার আসবাবপত্র আর মনোহর সব জিনিসের পসরা সাজিয়ে রেখেছে দোকান মালিকরা, যাদের একটি বড় অংশ বাংলাদেশের প্রতিনিধিত্ব করছে। সৌদি সরকারের ভাষ্য মতে, প্রায় পঁচিশ লাখ বৈধ বাঙালির আবাস এখানে। অপরদিকে, অবৈধ অভিবাসী বাঙালির সংখ্যা আনুমানিক ছয় থেকে সাত লক্ষ যারা প্রতিনিয়ত জীবনের বিপরীত স্রোতে বৈঠা টেনে চলেছে। মিয়ানমারের রোহিঙ্গা মুসলিম শরণার্থীদের উল্লেখযোগ্য অংশ সৌদি সরকারের রাজনৈতিক আশ্রয়ে আশ্রিত।